New Space Economy Congress 2025
2025-07-03 08:00 - 2025-07-04 17:00 (Europe/Madrid)
El dies 3 i 4 de juliol Barcelona acull el New Space Economy Congress amb participació destacada de membres de la Digital Catalonia Alliance, que col·labora en l’organització i difusió del congrés com a part de l’Estretègia NewSpace de Catalunya.
Impulsat per la Generalitat de Catalunya i la Cambra de Comerç, i amb la col·laboració del Centre de Recerca i2CAT, l’Institut Cartogràfic i Geològic de Catalunya, l’Institut d’Estudis Espacials de Catalunya, i KimBCN, el New Space Economy Congress posarà un fort èmfasi en les aplicacions reals del NewSpace, els avenços impulsats per la intel·ligència artificial i com la innovació espacial s’està convertint en una eina essencial per a usuaris finals de diversos sectors.
La temàtica del segon dia serà el ‘NewSpace per a una transició verda’: des del clima i el medi ambient, el monitoratge de costes, la planificació urbana, fins a solucions per a la gestió de desastres i sinergies intersectorials, el NSEC25 explora l’impacte transversal de les tecnologies espacials en la nostra vida quotidiana.

La DCA, participant activa del Congrés
La DCA col·labora en el New Space Economy Congress, com a part de l’Estratègia NewSpace de Catalunya impulsada per la Generalitat de Catalunya, col·laborant en la programació i difusió del congrés.
En l’edició 2025, la DCA serà present a l’Exhibitors Room per atendre i acompanyar els membres assistents i generar noves col·laboracions que ajudin a dinamitzar i crear noves oportunitat de negoci i innovació per a l’ecosistema.
Participació destacada dels membres de la DCA
El programa del congrés comptarà amb més de 40 ponents i hi destaca una alta participació del membres i col·laboradors de la DCA: Earthpulse, Indra, Compoxi, Sener, Aistech, Telespazio, Augusta Abogados, Sateliot, GTD, Open cosmos, Pangea, Airbus Geotech, Isardsat, i2CAT, IEEC i ICGC.
El programa del congrés es pot consulta a la seva web.

GovTech Talks: Impuls a la col·laboració entre grans i petites empreses
2025-07-03 10:00 - 11:00
La comunitat GovTech de la Digital Catalonia Alliance (DCA) impulsa la nova iniciativa GovTech Talks, un cicle de trobades virtuals per posar en valor les col·laboracions estratègiques entre empreses i administracions públiques.
En aquesta sessió inaugural, descobrirem com empreses tecnològiques emergents estan resolent reptes públics reals mitjançant projectes escalables i col·laboratius. Comptarem amb la participació d’empreses membres de la DCA que compartiran la seva experiència en projectes amb impacte institucional.
L’esdeveniment és gratuït, obert a startups, PIMES i professionals interessats en l’àmbit GovTech, i tindrà lloc en format online a través de Zoom.
GovTech Talks és una iniciativa de la DCA i el programa GovTech Catalunya de la Generalitat de Catalunya per entendre com es construeixen relacions de confiança entre empreses i sector públic, i per accedir directament a solucions aplicables a municipis, regions o altres organismes públics.

Programa
10.00 h – Benvinguda

Ester Manzano, directora general de Serveis Digitals i Experiència Ciutadana de la Generalitat de Catalunya

10.10 h – Taula rodona: Impulsar la col·laboració entre grans i petites empreses

Pau Guasch, CEO de Seabots
Pau Molinas,CEO de ConnecThink
Alex Carreras, responsable d’innovació de Minsait

10.40 h – Torn de preguntes
10.55 h – Tancament
Modera: Angela Lalatta, coordinadora de la DCA-GovTech

Webinar informatiu: missió empresarial a Brussel·les
2025-07-10 10:00 - 11:00
La Digital Catalonia Alliance (DCA), amb el suport d’ACCIÓ, organitza un webinar informatiu per presentar la missió empresarial a Brussel·les, una iniciativa promoguda per ACCIÓ que tindrà lloc els dies 25 i 26 de novembre. Aquesta missió està orientada a donar a conèixer les oportunitats que ofereix l’estratègia digital de la Unió Europea i a facilitar l’accés de les empreses catalanes als contractes públics europeus.
Durant el webinar s’explicaran els objectius i continguts de la missió, que permetrà a les empreses participants conèixer de primera mà els procediments, portals i regulacions per accedir a les licitacions europees. Alhora, s’oferirà l’oportunitat d’establir contactes directes amb representants de les institucions comunitàries i amb agents rellevants de l’ecosistema digital europeu, afavorint així la generació de noves aliances estratègiques.
La missió també inclourà sessions de treball orientades a conèixer el funcionament del sistema europeu de contractació pública, així com trobades sectorials específiques en els àmbits de la intel·ligència artificial, la ciberseguretat i el NewSpace. A més, es presentaran les principals línies de finançament europees per a projectes d’R+D+I, com ara els programes Digital Europe i Horizon Europe.
Les empreses interessades poden inscriure’s a la missió fins al 31 de juliol.
Programa
11.00 h – Benvinguda

Rosa Maria Meseguer, Digital Catalonia Alliance

11.05 h – Presentació de la missió empresarial a Brussel·les

Víctor Mercè, consultor sènior de client públic internacional d’ACCIÓ
Òscar Altimira, Oficina d’ACCIÓ a Brussel·les

11.35 h – Torn obert de preguntes
